**PÁLYÁZATI DOKUMENTÁCIÓ**

Bábolna Város Önkormányzata (2943 Bábolna, Jókai M. u. 12.) a kialakításra kerülő bábolnai alábbi ingatlanokat:

|  |  |  |
| --- | --- | --- |
| Helyrajzi szám | Területnagyság | Művelési ág |
| 123/18 | 10 225 m2 | erdő |
| 123/20 | 17 134 m2 (1 200 m2-re szolgalmi jogot kell biztosítani, így a megajánlandó vételárat 15 934 m2-rel kell számolni) | fásított terület, erdő |
| 123/22 | 16 381 m2 | fásított terület, erdő |

A fenti ingatlanokat a Képviselő-testület egyfordulós pályázat keretében kívánja értékesíteni.

Az övezeti leírások elérhetők: https://or.njt.hu/onkormanyzati-rendelet/50071

**A legkisebb megajánlható ár: nettó 1.800 Ft/m2**

**Pályázók köre: átlátható gazdálkodó szervezet vagy magánszemély lehet**

Az ajánlatnak tartalmaznia kell az **ajánlattevő** **adatait, a megajánlott vételárat négyzetméterben, a fizetési feltételeket és az ajánlattevő alábbi nyilatkozatait:**

* **-nyilatkozat, hogy a pályázati felhívásban foglalt feltételeket elfogadja,**
* **-átláthatósági nyilatkozat, (magánszemély esetén nem kell),**
* **adó nullás igazolás,**
* **területre vonatkozó hasznosítási elképzelések.**

Az ajánlattevő a benyújtott ajánlatához a benyújtástól számított **60 napig** kötve van (ajánlati kötöttség).

Az ajánlattevőnek az ajánlatát, írásban, zárt borítékban, legkésőbb**2024. január 11. 12 óráig** van lehetősége benyújtani személyesen vagy postai úton, tértivevényes feladással az alábbi címre: Bábolna Város Önkormányzata (2943 Bábolna, Jókai M. u. 12.). **Az ajánlatnak a megadott határidőre be kell érkeznie.**

**A pályázatok bontására 2023. január 11. 13 órakor**a 2943 Bábolna, Jókai M. u. 12. szám alatt, Bábolna Város Önkormányzata hivatalos helyiségében (Díszterem) kerül sor. A pályázatok bontása nyilvános.

A borítékon az alábbiak feltüntetése szükséges: **PÁLYÁZAT – Ingatlanvásárlás!**

A pályázat kiírója a hiánypótlás lehetőségét kizárja!

Az elbírálás szempontja: a legmagasabb ár.

A pályázaton résztvevőket levélben, vagy telefonon értesítjük a pályázat eredményéről.

A pályázat kiírója fenntartja azon jogát, hogy több érvényes és egyenértékű pályázat esetén a pályázatbontást követően további tárgyalást folytasson, közöttük zártkörű licitet tartson.

A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.

Az Önkormányzat a nyertes ajánlatban szereplő ajánlattevővel köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.

**A pályázatok bontását követően az ajánlat módosítására**(pl.: haszonélvezeti jog alapítása, tulajdoni arány módosítása, az ajánlatban nem szereplő más ajánlattevő (házastárs) megjelölése)**nincs lehetőség!**

A meghirdetett ingatlanra a nemzeti vagyonról szóló 2011. évi CXCVI. törvény értelmében a**Magyar Államot** elővásárlási jog illeti meg.

A megajánlott ingatlanokat csak abban az esetben lehet építési területként hasznosítani, amennyiben az erdészeti hatóság ehhez hozzájárul (eljárás folyamatban van).

Bábolna, 2023. december 22.

**dr. Horváth Klára s.k.**

polgármester